Lolland-Falsters Stifts-Tidende, 1833-05-07
En Slagtermester i Kjøbenhavn, som for noget siden gjorde et Slags Opsigt ved et Avertissement i Addresse-Avisen, hvori han, paa Grund af den Landsbyslagterne bevilgede Tilladelse at bringe deres Varer til Hovedstaden til Forhandling, erklærede, at være bleven stædet i den Nødvendighed, ikke længere at kunne holde den Troskabseed, han havde aflagt Hs. Maj. Kongen, har i denne Tid aflivet sig, og efterlader en talrig Familie i de sorgeligste Omstændigheder. Manden havde alt i længere Tid ved sin Adfærd røbet Sindsvaghed. Hr. Dandselærer O. F. Bagge har atter givet et Par Aftenunderholdninger i Theones og Thalias Tempel paa Hjørnet af store og lille Kannikestræde i Kjøbenhavn. Jmidlertid forefaldt ogsaa ved disse adskillige, just ikke smaal, Ubehageligheder. Saaledes var han den første Aften saa uheldig, da han er uden Familie og uden Assistence, at blive frastiaalet, deels ud af sin Lomme og deels paa andre Maader, for hele Aftenens Jndtægt. Af 120 Rbd. blev kun en eeneste Rigsdaler tilbage! Om hans sidste Aftenunderholdning meddeler Veile Avis en udførlig, meget ironisk, Beretning. Hr. Bagge modtoges strax ved sin Fremtrædelse med de meest stormende Bifaldshilsener, og blev allerede, efter at have reciteret det første Digt, fremkaldt. Hans Foredrag af Abrahamsons: "Min Søn, vil Du i Verden frem, saa buke var især saa characteristisk, at Publicum ikke kunde undlade paa forskjellige Maader at udtale sig til hans Berømmelse, og fra Tid til anden at sende smaa critiske Kunst=Noticer og andre Strø bemærkninger op paa Scenen, hvorved det snurrige Tilfælde indtraf, at Hr. Bagge, under Recitationen, med megen Aandsnærværelse besvarede en saadan opkastet Bemærkning med Digterens egne Ord: "Hold Mund, buk atter og tie, Om Aftenunderholdningens anden Afdeling hedder det: Første Afdeling var nu forbi, og Publicum ventede med forøget Længsel paa den anden, hvori et Brudstykke af Klingemanns Faust, skulde bringes paa Scenen. Som bekjendt, har Hr. Bagge fortrinligt oversat "Fauste; Man maa derfor særdeles meget beklage, at en Deel urolige Hoveder iblandt Publicum, efter at Symphonien var endt, fik det besynderlige Jndfald, at afsynge nogle nationale Melodier, hvoriblandt Tappenstregen til Texten af Kong Salomon og Jørgen Hattemager." Dette Jndfald havde en uventet og ubehagelig Jndflydelse paa det Følgende. Tæppet rullede atter op, og Publicum, overrasket ved at see Hr. Bagge i en spansk Ridderdragt grandis træde frem som "Faust, udbrød i en sværmerisk Begeistring: Bravo, Bravissimo, Bagge leve!" – Saavidt gik Alting godt, men med Eet fløi et Par Appelsiner og et andet fra Planteverdenen laant Symbol (Rygtet vil paastaae: en Kartoffel) fra Tilskuerpladsen op paa Scenen, og hvoraf den sidste var saa uheldig at træffe Hr. Bagge lige paa Maven. Med Rette opbragt over et saadant usømmeligt Forhold, tog Hr. Bagge med megen Værdighed sin castilianske Ridderhat med vaiende Fjerbusk af Hovedet, og udbrød: "Mine Herrer, Nogle iblandt dem viser mig en Opførsel, som jeg ikke veed hvorledes jeg har forskyldt..... De kan faae Deres Penge igjen., men jeg spiller paa ingen Maade længere!" Efter disse Afskedsord styrtede Hr. Bagge i sin jordiske Skikkelse ned til sin Bopæl paa Hjørnet af store Brøndstræde og Slippen, og de rolige Tilskueres Glæde var nu forbi. Enhver Kunstynder maa harmes over denne Opførsel ved en saa meget lovende Kunstners Præstationer.